Eesti Noorte Malev

Eesti Noorte Malev oli 1956. aastal Tartus tegutsenud salajane koolinoorte vastupanuorganisatsioon, mille asutasid 1956. aasta 12. märtsil Toomemäel Tartu 3. Keskkooli poisid."Jõulud okupatsiooniaastatel" Läänekaare Postipoiss nr 207 (2006), lk 10–11. 

Ööl vastu 4. novembrit 1956 levitasid Eesti Noorte Maleva liikmed Tartus sadu lendlehti, millega toetati Ungari ülestõusu ja nõuti Eestile vabadust. Kümnetel lendlehtedel oli nurgas käsitsi joonistatud sinimustvalge lipuke või kilp.

Osalejad arreteeriti 1956. aasta 25. detsembril. Eesti NSV Ülemkohus mõistis 13. märtsil 1957 8 poissi süüdi Vene NFSV KrK § 58-10 ja § 58-11 alusel. Jaan Isotammele mõisteti 7 aastat, Enn Tartole 5 aastat vangistust. Teised süüdimõistetud olid Voldemar Kohv, Jüri Rebane, Lembit Soosaar, Jüri Lõhmus, Tõnis Raudsepp ja Enn Kaupo Laanearu.Enn Tarto, Tartu Linnamuuseumi kogud

Pärast taasiseseisvumist tunnustas Ungari Vabariik Enn Tartot Teenistusordeni Ohvitseriristiga.

Tartu linna päeva eel, 28. juunil 2023 avati Toomemäel Enn Tarto lese Piret Tarto algatusel ja Tartu linnavalitsuse toel Eesti Noorte Maleva mälestuspink.

 Vaata ka 

 Koolinoorte vastupanuorganisatsioonid

 Viited 

Kategooria:Nõukogude okupatsioon Eestis (1944–1991)
Kategooria:Eesti vastupanuliikumine
Kategooria:Eesti noorteorganisatsioonid